Лідскі ўніверсітэт імя Бекета

Лідскі ўніверсітэт імя Бекета (англ.: Leeds Beckett University) — брытанская дзяржаўная вышэйшая навучальная ўстанова са статусам універсітэта з сядзібай у горадзе Лідс. Агульная характарыстыка Лідскі ўніверсітэт імя Бекета, раней вядомы як Лідскі сталічны універсітэт, а да гэтага як Лідскі політэхнічны ўніверсітэт, з'яўляецца дзяржаўным універсітэтам у Заходнім Ёркшыры. Ён мае кампусы ў цэнтры горада і ў раёне Хэдзінглі. Вытокі ўніверсітэта можна прасачыць з 1824 года з заснавання Лідскага інстытута механікі. Лідскі політэхнічны інстытут быў утвораны ў 1970 годзе, пакуль не стаў незалежнай карпарацыяй вышэйшай адукацыі 1 красавіка 1989 года. У 1992 годзе ўстанова атрымала статус універсітэта. У 2013 годзе было абвешчана, што Савет кіраўнікоў вучэльні звярнуўся ў Таемны савет з просьбай змяніць назву на Лідскі ўніверсітэт імя Бекета - у гонар аднаго з каледжаў-заснавальнікаў універсітэта, які, у сваю чаргу, быў названы ў гонар Эрнеста Бекета, барона Грымторпа. Прапанаванае змяненне выклікала негатыўную рэакцыю сярод студэнтаў. Таемны савет ухваліў заяўку ўніверсітэта аб змене назвы ў лістападзе 2013 года. Змена назвы адбылася ў верасні 2014 года. Гадавы прыбытак установы за 2016/2017 гады склаў 221,4 мільёна фунтаў стэрлінгаў, з якіх 3,4 мільёна фунтаў стэрлінгаў былі атрыманы ад грантаў і кантрактаў, а выдаткі склалі 217,1 мільёна фунтаў стэрлінгаў. Зноскі Спасылкі На Вікісховішчы ёсць медыяфайлы па тэме Лідскі ўніверсітэт імя Бекета Афіцыйная інтэрнэт-старонка ўстановы